Tore Børvik

Tore Børvik (født 2. august 1967 i Narvik) er en norsk professor ved Institutt for konstruksjonsteknikk (KT), Fakultet for ingeniørvitenskap (IV) ved NTNU. Hans spesialfelt er modellering, simulering og testing av materialer og konstruksjoner utsatt for ekstrem belastning.  Han er nestleder ved Senter for avanserte konstruksjonsanalyser (SFI CASA) (2015–2023) ved KT. Dette er et senter for forskningsdrevet innovasjon.

Utdannelse og karriere 
Børvik var ferdig utdannet sivilingeniør ved Institutt for konstruksjonsteknikk, ved NTH  i 1991.  Han skrev hovedoppgave om beskyttelseskomponenter. Forsvarsbygg fattet interesse for oppgaven og han fikk muligheten til å avtjene militærtjenesten som forsker ved NTH. Han forsvarte avhandlingen Ballistic Penetration and Perforation of Steel Plates i år 2001, og oppnådde graden dr.ing.

Fra 1993 til 2011 jobbet han som seniorrådgiver i Forsvarsbyggs forsknings- og utviklingsavdeling. Fra 2002 til 2011 var han i tillegg ansatt som professor II ved SIMLab, Institutt for konstruksjonsteknikk ved NTNU. I 2012 ble han utnevnt til professor ved SIMLab. Han har siden 2012 også hatt en 20 prosent stilling som seniorrådgiver i Forsvarsbyggs forsknings- og utviklingsavdeling.

Børvik var med å bygge opp forskningsgruppen SIMLab. Gruppen var vertskap for sitt første SFI med samme navn fra 2007 til 2014. Her var han med i kjerneteamet og ledet programmet «Optimal Energy Absorption and Protection». SIMLab er nå vertskap for SFI CASA, der Børvik i tillegg til å være nestleder, leder programmet Structures.

Tore Børvik er med i kjerneteamet i FRIPRO Toppforsk-prosjektet FractAl (Microstructure-based Modelling of Ductile Fracture in Aluminium Alloys) (2016–2021).

Han har vært involvert i et stort antall forskningsprosjekter finansiert av Forsvarsdepartementet, Forskningsrådet, samt nasjonale og internasjonale industripartnere, blant annet:

 On the internal blast loading of submerged floating tunnels in concrete with circular and rectangular cross-sections
 Testing and modelling of annealed float glass under quasi-static and dynamic loading
 Finite element modeling of porous polymer pipeline coating using X-ray micro computed tomography
 Partner NDEA Access Labs to Study Impact and Blast Load on Concrete

Publikasjoner 
 (no)  Tore Børvik i SCOPUS

 (no) Publikasjoner av Tore Børvik i BIBSYS

 (no) Publikasjoner av Tore Børvik forskningsdokumentasjonssystemet CRIStin

 (no) Børviks profil i Google Scholar

Verv og medlemskap (utvalg) 

 Medlem Norges Tekniske Vitenskapsakademi (NTVA)
 Medlem DYMAT Association
 Medlem Editorial  Board -International Journal of Impact Engineering 2006–2010
 Medredaktør - International Journal of Impact Engineering  2010–
 Styremedlem - International Society of Impact Engineering 2014–
 Medlem Editorial Board Strain 2015–
 Core Team Member of the Physical Metallurgy Gemini Centre at NTNU 2020–

Referanser

Eksterne lenker 
 

Norske professorer i teknologiske fag
Norske forskere
Medlemmer av Norges Tekniske Vitenskapsakademi
Professorer ved NTNU